Η Ρωσία έχει μια μακρά ιστορία και παράδοση σε πολλές πτυχές της τέχνης, όπως η λογοτεχνία, η φιλοσοφία, η κλασική μουσική, το μπαλέτο, η αρχιτεκτονική, η ζωγραφική και ο κινηματογράφος, με όλα αυτά τα στοιχεία να επηρεάζουν σημαντικά τον παγκόσμιο πολιτισμό. Η χώρα έχει, επίσης, ένα μεγάλο υλικό πολιτισμό και παράδοση στην τεχνολογία.

Ο ρωσικός πολιτισμός είχε ως απαρχή τους Ανατολικούς Σλάβους, με τις ειδωλολατρικές τους πεποιθήσεις και τον συγκεκριμένο τρόπο ζωής τους στις δασικές περιοχές της Ανατολικής Ευρώπης. Αυτός ο πρόωρος πολιτισμός επηρεάστηκε από τις γειτονικές Φινο-Οουγγρικές φυλές και από τους νομάδες, όπως τους Κιπτσάκους και τους Ιράνιους λαούς της Ποντιακής Στέπας. Στα τέλη της 1ης χιλιετίας μ.Χ. οι Σκανδιναβοί Βίκινγκς ή Βάραγγες, συνέβαλαν και αυτοί με τη σειρά τους στο σχηματισμό της ρωσικής ταυτότητας και της πολιτικής οντότητας της Κιέβινης Ρωσίας. Η Κιέβινη Ρωσία αποδέχτηκε την Ορθοδοξία από τους Βυζαντινούς, το 988, και αυτό το γεγονός όρισε σε μεγάλο βαθμό τη ρωσική κουλτούρα της επόμενης χιλιετίας ως μείγμα μεταξύ του σλαβικού και του βυζαντινού πολιτισμού. Μετά την πτώση της Κωνσταντινούπολης, το 1453, η Ρωσία έγινε το μεγαλύτερο Ορθόδοξο έθνος στον κόσμο και διεκδίκησε την την απόκτηση της βυζαντινής κληρονομιάς, με τη μορφή της ιδέας της Τρίτης Ρώμης. Σε διάφορα σημεία της ιστορίας της, η χώρα επηρεάστηκε έντονα από τον πολιτισμό της Δυτικής Ευρώπης. Από την εποχή των μεταρρυθμίσεων του Μεγάλου Πέτρου και για δύο μετέπειτα αιώνες, ο ρωσικός πολιτισμός αναπτύχθηκε σε μεγάλο βαθμό εντός του γενικού πλαισίου του ευρωπαϊκού πολιτισμού, αντί να επιδιώξει άλλες τοπικές μορφές. Η κατάσταση άλλαξε τον 20ο αιώνα, όταν η κομμουνιστική ιδεολογία έγινε σημαντικός παράγοντας του πολιτισμού της Σοβιετικής Ένωσης, της οποίας μέρος και μεγαλύτερη συνιστώσα ήταν η Ρωσική Σοβιετική Ομοσπονδιακή Σοσιαλιστική Δημοκρατία.

Παραπομπές
----------

1. ↑  «Russia | history - geography». *Encyclopædia Britannica*. Ανακτήθηκε στις 25 Αυγούστου 2016.
2. ↑  «Famous Russian Composers of Classical Music». Ανακτήθηκε στις 25 Αυγούστου 2016.
3. ↑  «4 Ways Russia's Military Is More Advanced Than You Think». 25 Νοεμβρίου 2015. Ανακτήθηκε στις 25 Αυγούστου 2016.
4. ↑  «East Slav | people». *Encyclopædia Britannica*. Ανακτήθηκε στις 25 Αυγούστου 2016.
5. ↑  «Russian History: From the Early East Slavs to the Grand Duchy of Moscow». *GlobalResearch.ca*.
6. ↑  «Kipchak | people». *Encyclopædia Britannica*. Ανακτήθηκε στις 25 Αυγούστου 2016.
7. ↑  «THE VIKING INFLUENCE IN RUSSIA». *econc10.bu.edu*. Αρχειοθετήθηκε από το πρωτότυπο στις 16 Αυγούστου 2016. Ανακτήθηκε στις 25 Αυγούστου 2016.
8. ↑  «Russian Orthodox church: early history». *www.cs.toronto.edu*. Ανακτήθηκε στις 25 Αυγούστου 2016.
9. ↑  «Russia - The Russian Orthodox Church». *countrystudies.us*. Ανακτήθηκε στις 25 Αυγούστου 2016.
10. ↑  «What remains of Soviet culture?». *Links - International Journal of Socialist Renewal*. Ανακτήθηκε στις 25 Αυγούστου 2016.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ρωσικός πολιτισμός** |

* Ρωσικός πολιτισμός στο Curlie

  


|  |  |
| --- | --- |
| 

|  |
| --- |
| * Πύλη:Ρωσία
 |

 |